Пир е смятан за талантлив генерал и стратег. Понеже опитът му по време на войните на диадохите да завземе Македония не успява, се отправя към Италия по молба на гръцкия град Тарент, като се пренася там с 30 000 души силна войска и с 20 военни слона. в Пировата война против Рим Пир постига няколко успеха през 280 и 279 г. пр. Хр., които са с цената на големи загуби и жертви (оттам и изразът „Пирова победа“). Пир печели победа през 279 г. пр. Хр. при Аскулум (Аускул) в Южна Италия над римляните. Той търпи там обаче толкова големи загуби, че трябва да моли победените за мир. Молбата е отхвърлена от римския сенат. Също и в Сицилия има някои успехи, където се отзовава на молбата за помощ на Сиракуза против картагенците.